CELEX: 32014R0354
Language: el
Date: 2014-04-08 00:00:00
Title: Εκτελεστικός κανονισμός (ΕΕ) αριθ. 354/2014 της Επιτροπής, της 8ης Απριλίου 2014 , για την τροποποίηση και διόρθωση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων

9.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 354/2014 ΤΗΣ ΕΠΙΤΡΟΠΉΣ
   της 8ης Απριλίου 2014
   για την τροποποίηση και διόρθωση του κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 12 παράγραφος 3, το άρθρο 14 παράγραφος 2, το άρθρο 16 παράγραφοι 1 και 3 στοιχείο α),
   Εκτιμώντας τα ακόλουθα:
   
               (1)
            
            
               Στον τίτλο III κεφάλαιο 2 του κανονισμού (ΕΚ) αριθ. 834/2007 καθορίζονται οι βασικές απαιτήσεις όσον αφορά τη γεωργική παραγωγή. Οι λεπτομερείς κανόνες για την εφαρμογή των εν λόγω βασικών απαιτήσεων θεσπίστηκαν με τον κανονισμό (ΕΚ) αριθ. 889/2008 (2) της Επιτροπής.
            
         
               (2)
            
            
               Σύμφωνα με το άρθρο 12 του κανονισμού (ΕΚ) αριθ. 834/2007, επιτρέπεται η χρήση γεωργικού υλικού, όπως είναι τα λιπάσματα, τα βελτιωτικά εδάφους και φυτοπροστατευτικά προϊόντα, υπό τον όρο ότι έχουν εγκριθεί για χρήση στη βιολογική παραγωγή. Σύμφωνα με τη διαδικασία που προβλέπεται στο άρθρο 16 παράγραφος 3 του εν λόγω κανονισμού, ορισμένα κράτη μέλη διαβίβασαν φακέλους σε άλλα κράτη μέλη και στην Επιτροπή, προκειμένου να συμπεριληφθούν ορισμένα προϊόντα στα παραρτήματα I και II του κανονισμού (ΕΚ) αριθ. 889/2008. Οι εν λόγω φάκελοι εξετάστηκαν από την ομάδα εμπειρογνωμόνων για την παροχή τεχνικών συμβουλών σε θέματα βιολογικής παραγωγής (εφεξής «EGTOP»).
            
         
               (3)
            
            
               Με βάση τις συστάσεις της EGTOP (3), η οποία κατέληξε στο συμπέρασμα, όσον αφορά τα λιπάσματα και τα βελτιωτικά εδάφους, ότι οι ουσίες χωνευμένο υπόλειμμα παραγωγής βιοαερίου, υδρολυμένες πρωτεΐνες από ζωικά υποπροϊόντα, λεοναρδίτης, χιτίνη και σαπροπηλός είναι σύμφωνες με τους στόχους και τις αρχές της βιολογικής παραγωγής, οι εν λόγω ουσίες θα πρέπει να συμπεριληφθούν στο παράρτημα I του κανονισμού (ΕΚ) αριθ. 889/2008 για χρήση υπό συγκεκριμένους όρους.
            
         
               (4)
            
            
               Με βάση τις συστάσεις της EGTOP, το όριο «0» για το χρώμιο (VI) σε σχέση με ορισμένες ουσίες που απαριθμούνται στο παράρτημα I του κανονισμού (ΕΚ) αριθ. 889/2008 θα πρέπει να αντικατασταθεί από τον όρο «μη ανιχνεύσιμο».
            
         
               (5)
            
            
               Για τα φυτοπροστατευτικά προϊόντα, η EGTOP κατέληξε στο συμπέρασμα (4) ότι οι ουσίες λίπος προβάτου, λαμιναρίνη και πυριτικό αργίλιο (καολίνης) είναι σύμφωνες με τους στόχους και τις αρχές της βιολογικής παραγωγής. Ως εκ τούτου, οι εν λόγω ουσίες θα πρέπει να συμπεριληφθούν στο παράρτημα II του κανονισμού (ΕΚ) αριθ. 889/2008 για χρήση υπό συγκεκριμένους όρους.
            
         
               (6)
            
            
               Όσον αφορά την οριζόντια νομοθεσία για τα φυτοπροστατευτικά προϊόντα, με τον εκτελεστικό κανονισμό (ΕΕ) αριθ. 540/2011 της Επιτροπής (5) θεσπίστηκε ενωσιακός κατάλογος των δραστικών ουσιών που προηγουμένως περιλαμβάνονταν στο παράρτημα I της οδηγίας 91/414/ΕΟΚ του Συμβουλίου (6) και των δραστικών ουσιών που εγκρίθηκαν με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (7). Είναι σκόπιμο να προσαρμοστούν τα σχετικά μέρη του παραρτήματος II του κανονισμού (ΕΚ) αριθ. 889/2008 στον εν λόγω κατάλογο. Ειδικότερα, η ζελατίνη, η ροτενόνη που λαμβάνεται από τα Derris spp., Loncho-carpus spp. και Cubé et Terphrosia spp., το όξινο φωσφορικό αμμώνιο, ο οκτανικός χαλκός, το αργιλοκάλιο (θειικό αργίλιο, καλινίτης), τα ορυκτέλαια και το υπερμαγγανικό κάλιο θα πρέπει να διαγραφούν από το εν λόγω παράρτημα.
            
         
               (7)
            
            
               Όσον αφορά τις δραστικές ουσίες λεκιθίνη, κασία (κάσια) που εκχυλίζεται από το Quassia amara και υδροξείδιο του ασβεστίου, για τις οποίες αιτήσεις για έγκριση έχουν ήδη υποβληθεί στην Επιτροπή βάσει του κανονισμού (ΕΚ) αριθ. 1107/2009, είναι σκόπιμο, στο παρόν στάδιο, να παραμείνουν κατ' εξαίρεση στον κατάλογο του παραρτήματος II του κανονισμού (ΕΚ) αριθ. 889/2008, έως ότου ολοκληρωθεί η αξιολόγησή τους. Με βάση τα συμπεράσματα της αξιολόγησης, η Επιτροπή θα προβεί στις ενδεδειγμένες ενέργειες όσον αφορά την παρουσία των εν λόγω τριών ουσιών στον κατάλογο του παραρτήματος II του κανονισμού (ΕΚ) αριθ. 889/2008.
            
         
               (8)
            
            
               Λαμβανομένης υπόψη της οριζόντιας αυτής νομοθεσίας, είναι επίσης σκόπιμο να τροποποιηθούν η ονομασία, η περιγραφή, οι απαιτήσεις σύστασης και οι όροι χρήσης ορισμένων ουσιών και μικροοργανισμών που περιλαμβάνονται στο παράρτημα II του κανονισμού (ΕΚ) αριθ. 889/2008, και συγκεκριμένα των φυτικών ελαίων, των μικροοργανισμών που χρησιμοποιούνται για τη βιολογική καταπολέμηση επιβλαβών οργανισμών και ασθενειών, των φερομονών, του χαλκού, του αιθυλενίου, του παραφινέλαιου και του όξινου ανθρακικού καλίου.
            
         
               (9)
            
            
               Το άρθρο 24 παράγραφος 2 του κανονισμού (ΕΚ) αριθ. 889/2008 τροποποιήθηκε με τον εκτελεστικό κανονισμό (ΕΕ) αριθ. 505/2012 της Επιτροπής (8), προκειμένου να επικαιροποιηθούν οι παραπομπές στα παραρτήματα V και VI του κανονισμού (ΕΚ) αριθ. 889/2008, που είχε αντικατασταθεί από τον εκτελεστικό κανονισμό (ΕΕ) αριθ. 505/2012. Στο τροποποιημένο κείμενο του άρθρου 24 παράγραφος 2 του κανονισμού (ΕΚ) αριθ. 889/2008, τα «ομοιοπαθητικά προϊόντα» είχαν εσφαλμένα παραλειφθεί. Δεδομένου ότι τα προϊόντα αυτά περιλαμβάνονταν στην εν λόγω διάταξη πριν από την τροποποίηση με τον εκτελεστικό κανονισμό (ΕΕ) αριθ. 505/2012, πρέπει να εισαχθούν εκ νέου.
            
         
               (10)
            
            
               Στο παράρτημα V του κανονισμού (ΕΚ) αριθ. 889/2008, όπως τροποποιήθηκε με τον εκτελεστικό κανονισμό (ΕΕ) αριθ. 505/2012, οι προηγούμενες καταχωρίσεις αποφθοριωμένο δισόξινο φωσφορικό ασβέστιο και αποφθοριωμένο όξινο φωσφορικό ασβέστιο αντικαταστάθηκαν εσφαλμένα από μια γενική ονομασία, την ονομασία αποφθοριωμένο φωσφορικό άλας. Ωστόσο, τα αποφθοριωμένα φωσφορικά άλατα δεν αντιστοιχούν στα προϊόντα αποφθοριωμένο δισόξινο φωσφορικό ασβέστιο και αποφθοριωμένο όξινο φωσφορικό ασβέστιο. Ως εκ τούτου, τα εν λόγω δύο προϊόντα θα πρέπει να περιληφθούν εκ νέου στο παράρτημα V του κανονισμού (ΕΚ) αριθ. 889/2008 και το αποφθοριωμένο φωσφορικό άλας να διαγραφεί.
            
         
               (11)
            
            
               Με τον εκτελεστικό κανονισμό (ΕΕ) αριθ. 651/2013 της Επιτροπής (9) διεγράφη η προηγούμενη έγκριση για τον κλινοπτιλόλιθο από τον κανονισμό (ΕΚ) αριθ. 1810/2005 της Επιτροπής (10), επεκτάθηκε η χρήση του ως πρόσθετης ύλης ζωοτροφών για όλα τα ζωικά είδη και άλλαξε ο κωδικός του σε 1g568. Ως εκ τούτου, για να καταστεί δυνατή η αδιάλειπτη χρήση κλινοπτιλόλιθου στη βιολογική παραγωγή, το παράρτημα VI του κανονισμού (ΕΚ) αριθ. 889/2008 πρέπει να προσαρμοστεί σύμφωνα με τον εκτελεστικό κανονισμό (ΕΕ) αριθ. 651/2013.
            
         
               (12)
            
            
               Κατά συνέπεια, ο κανονισμός (ΕΚ) αριθ. 889/2008 θα πρέπει να τροποποιηθεί και να διορθωθεί αναλόγως.
            
         
               (13)
            
            
               Για λόγους ασφάλειας δικαίου, η διόρθωση του άρθρου 24 παράγραφος 2 και του παραρτήματος V του κανονισμού (ΕΚ) αριθ. 889/2008 θα πρέπει να εφαρμοστεί από την ημερομηνία έναρξης ισχύος του εκτελεστικού κανονισμού (ΕΕ) αριθ. 505/2012.
            
         
               (14)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής βιολογικής παραγωγής,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του κανονισμού (ΕΚ) αριθ. 889/2008
   Τα παραρτήματα I, II και VI του κανονισμού (ΕΚ) αριθ. 889/2008 τροποποιούνται σύμφωνα με τα σημεία 1, 2 και 4 του παραρτήματος του παρόντος κανονισμού.
   Άρθρο 2
   Διόρθωση του κανονισμού (ΕΚ) αριθ. 889/2008
   Ο κανονισμός (ΕΚ) αριθ. 889/2008 διορθώνεται ως εξής:
   
               1)
            
            
               Στο άρθρο 24, η παράγραφος 2 αντικαθίσταται από το ακόλουθο κείμενο:
               «2.   Πρέπει να χρησιμοποιούνται κατά προτίμηση φυτοθεραπευτικά και ομοιοπαθητικά προϊόντα, ιχνοστοιχεία και προϊόντα που απαριθμούνται στο παράρτημα V τμήμα 1 και στο παράρτημα VI τμήμα 3 έναντι των αλλοπαθητικών συνθετικών χημικών κτηνιατρικών φαρμάκων ή αντιβιοτικών, υπό τον όρο ότι έχουν πραγματική θεραπευτική δράση για το συγκεκριμένο είδος ζώου και την παθολογική κατάσταση για την οποία χορηγούνται.».
            
         
               2)
            
            
               Το παράρτημα V τροποποιείται σύμφωνα με το σημείο 3 του παραρτήματος του παρόντος κανονισμού.
            
         Άρθρο 3
   Έναρξη ισχύος και εφαρμογή
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Ωστόσο, το άρθρο 2 εφαρμόζεται από τις 16 Ιουνίου 2012.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Απριλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 189 της 20.7.2007, σ. 1.
   
      (2)  Κανονισμός (ΕΚ) αριθ. 889/2008 της Επιτροπής, της 5ης Σεπτεμβρίου 2008, σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 250 της 18.9.2008, σ. 1).
   
      (3)  Τελική έκθεση:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf
   
      (4)  Τελική έκθεση:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf
   
      (5)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).
   
      (6)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).
   
      (7)  Κανονισμός (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά (ΕΕ L 309 της 24.11.2009, σ. 1).
   
      (8)  Εκτελεστικός κανονισμός (ΕΕ) αριθ. 505/2012 της Επιτροπής, της 14ης Ιουνίου 2012, για την τροποποίηση και διόρθωσητου κανονισμού (ΕΚ) αριθ. 889/2008 σχετικά με τη θέσπιση λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου για τη βιολογική παραγωγή και την επισήμανση των βιολογικών προϊόντων όσον αφορά τον βιολογικό τρόπο παραγωγής, την επισήμανση και τον έλεγχο των προϊόντων (ΕΕ L 154 της 15.6.2012, σ. 12).
   
      (9)  Εκτελεστικός κανονισμός (ΕΕ) αριθ. 651/2013 της Επιτροπής, της 9ης Ιουλίου 2013, για την έγκριση του κλινοπτιλόλιθου ιζηματογενούς προέλευσης ως πρόσθετης ύλης ζωοτροφών για όλα τα ζωικά είδη και για την τροποποίηση του κανονισμού (ΕΚ) αριθ. 1810/2005 (ΕΕ L 189 της 10.7.2013, σ. 1).
   
      (10)  Κανονισμός (ΕΚ) αριθ. 1810/2005 της Επιτροπής, της 4ης Νοεμβρίου 2005, για τη χορήγηση νέας δεκαετούς άδειας κυκλοφορίας για πρόσθετη ύλη ζωοτροφών, μόνιμης άδειας κυκλοφορίας για ορισμένες πρόσθετες ύλες ζωοτροφών, και προσωρινής άδειας για νέες χρήσεις ορισμένων πρόσθετων υλών που έχουν ήδη εγκριθεί για χρήση στις ζωοτροφές (ΕΕ L 291 της 5.11.2005, σ. 5).
   
      ΠΑΡΑΡΤΗΜΑ
      Τα παραρτήματα I, II, V και VI του κανονισμού (ΕΚ) αριθ. 889/2008 τροποποιούνται ως εξής:
      
                  1.
               
               
                  Το παράρτημα I τροποποιείται ως εξής:
                  
                              α)
                           
                           
                              Η σειρά «Οικιακά απορρίμματα που έχουν υποστεί λιπασματοποίηση ή ζύμωση» αντικαθίσταται από το ακόλουθο κείμενο:
                              
                                          «B
                                       
                                       
                                          Μείγματα οικιακών απορριμμάτων που έχουν υποστεί λιπασματοποίηση ή ζύμωση
                                       
                                       
                                          Προϊόν που παράγεται από διαχωριζόμενα στην πηγή τους οικιακά απορρίμματα με λιπασματοποίηση ή αναερόβια ζύμωση για παραγωγή βιοαερίου
                                          Οικιακά απορρίμματα μόνο φυτικής και ζωικής προέλευσης
                                          Μόνον όταν παράγονται σε, αποδεκτό από το κράτος μέλος, κλειστό και ελεγχόμενο σύστημα συλλογής.
                                          Μέγιστη συγκέντρωση σε mg/kg ξηράς ουσίας:
                                          κάδμιο: 0,7· χαλκός: 70· νικέλιο: 25· μόλυβδος: 45· ψευδάργυρος: 200· υδράργυρος: 0,4· χρώμιο (ολικό): 70· χρώμιο (VI): μη ανιχνεύσιμο»
                                       
                                    
                        
                              β)
                           
                           
                              Μετά τη σειρά «Μείγματα φυτικών υλών που έχουν υποστεί λιπασματοποίηση ή ζύμωση», παρεμβάλλεται η ακόλουθη σειρά:
                              
                                          «B
                                       
                                       
                                          Χωνευμένο υπόλειμμα παραγωγής βιοαερίου, το οποίο προέρχεται από τη χώνευση ζωικών υποπροϊόντων από κοινού με ύλες φυτικής ή ζωικής προέλευσης που απαριθμούνται στο παρόν παράρτημα
                                       
                                       
                                          Τα ζωικά υποπροϊόντα (συμπεριλαμβανομένων των υποπροϊόντων άγριων ζώων) της κατηγορίας 3 και το περιεχόμενο πεπτικού συστήματος της κατηγορίας 2 [κατηγορίες 2 και 3, όπως ορίζονται στον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου] (1) δεν πρέπει να προέρχονται από εντατική κτηνοτροφία.
                                          Οι διεργασίες πρέπει να είναι σύμφωνες με τον κανονισμό (ΕΕ) αριθ. 142/2011 της Επιτροπής (2).
                                          Δεν πρέπει να εφαρμόζεται σε βρώσιμα μέρη του καλλιεργούμενου φυτού.
                                       
                                    
                        
                              γ)
                           
                           
                              Η σειρά που αφορά τα «Κατωτέρω προϊόντα και υποπροϊόντα ζωικής προέλευσης» αντικαθίσταται από το ακόλουθο κείμενο:
                              
                                          «B
                                       
                                       
                                          Τα κατωτέρω προϊόντα και υποπροϊόντα ζωικής προέλευσης:
                                          
                                                       
                                                   
                                                   
                                                      Αιματάλευρο
                                                   
                                                
                                                       
                                                   
                                                   
                                                      Χηλάλευρο
                                                   
                                                
                                                       
                                                   
                                                   
                                                      Κερατάλευρο
                                                   
                                                
                                                       
                                                   
                                                   
                                                      Οστεάλευρο ή αποζελατινοποιημένο οστεάλευρο
                                                   
                                                
                                                       
                                                   
                                                   
                                                      Ιχθυάλευρο
                                                   
                                                
                                                       
                                                   
                                                   
                                                      Κρεατάλευρο
                                                   
                                                
                                                       
                                                   
                                                   
                                                      Άλευρο φτερών, τριχώματος και “chiquette”
                                                   
                                                
                                                       
                                                   
                                                   
                                                      Μαλλί
                                                   
                                                
                                                       
                                                   
                                                   
                                                      Γούνα (1)
                                                   
                                                
                                                       
                                                   
                                                   
                                                      Τρίχωμα
                                                   
                                                
                                                       
                                                   
                                                   
                                                      Γαλακτοκομικά προϊόντα
                                                   
                                                
                                                       
                                                   
                                                   
                                                      Υδρολυμένες πρωτεΐνες (2)
                                                   
                                                
                                       
                                          
                                                      (1)
                                                   
                                                   
                                                      Μέγιστη συγκέντρωση χρωμίου (VI) σε mg/kg ξηράς ουσίας: δεν ανιχνεύεται
                                                   
                                                
                                                      (2)
                                                   
                                                   
                                                      Δεν πρέπει να εφαρμόζονται σε βρώσιμα μέρη του καλλιεργούμενου φυτού»
                                                   
                                                
                                    
                        
                              δ)
                           
                           
                              Προστίθενται οι ακόλουθες σειρές:
                              
                                          «B
                                       
                                       
                                          Λεοναρδίτης (ακατέργαστο οργανικό ίζημα πλούσιο σε χουμικά οξέα)
                                       
                                       
                                          Μόνον εφόσον αποτελεί υποπροϊόν εξορυκτικών δραστηριοτήτων
                                       
                                    
                                          B
                                       
                                       
                                          Χιτίνη (πολυσακχαρίτης που λαμβάνεται από το κέλυφος μαλακοστράκων)
                                       
                                       
                                          Μόνον εφόσον προέρχεται από βιώσιμη αλιεία, όπως ορίζεται στο άρθρο 3 στοιχείο ε) του κανονισμού (ΕΚ) αριθ. 2371/2002 του Συμβουλίου (3) ή από βιολογική υδατοκαλλιέργεια
                                       
                                    
                                          B
                                       
                                       
                                          Πλούσιο σε οργανική ύλη ίζημα που σχηματίζεται υπό αναερόβιες συνθήκες σε μάζες γλυκών υδάτων (π.χ. σαπροπηλός)
                                       
                                       
                                          Μόνο οργανικά ιζήματα που αποτελούν υποπροϊόντα της διαχείρισης μαζών γλυκών υδάτων ή εξορύσσονται από περιοχές που καλύπτονταν κατά το παρελθόν από γλυκά ύδατα
                                          Ανάλογα με την περίπτωση, η μέθοδος απόληψης θα πρέπει να περιορίζει στο ελάχιστο τις επιπτώσεις στο υδατικό σύστημα
                                          Μόνον ιζήματα που προέρχονται από πηγές απαλλαγμένες από φυτοφάρμακα, έμμονους οργανικούς ρύπους και πετρελαιοειδή
                                          Μέγιστη συγκέντρωση σε mg/kg ξηράς ουσίας:
                                          κάδμιο: 0,7· χαλκός: 70· νικέλιο: 25· μόλυβδος: 45· ψευδάργυρος: 200· υδράργυρος: 0,4· χρώμιο (ολικό): 70· χρώμιο (VI): μη ανιχνεύσιμο
                                       
                                    
                        
            
                  2.
               
               
                  Το παράρτημα II τροποποιείται ως εξής:
                  
                              α)
                           
                           
                              Τα τμήματα 1 και 2 αντικαθίστανται από το ακόλουθο κείμενο:
                              «1.   Ουσίες φυτικής ή ζωικής προέλευσης
                              
                              
                                          Έγκριση
                                       
                                       
                                          Ονομασία
                                       
                                       
                                          Περιγραφή, απαιτήσεις σύνθεσης, όροι χρήσης
                                       
                                    
                                          Α
                                       
                                       
                                          Αζαδιραχτίνη που εκχυλίζεται από την Azadirachta indica (δένδρο Neem)
                                       
                                       
                                          Εντομοκτόνο
                                       
                                    
                                          Α
                                       
                                       
                                          Κηρός μελισσών
                                       
                                       
                                          Παράγοντας κλαδέματος
                                       
                                    
                                          B
                                       
                                       
                                          Υδρολυμένες πρωτεΐνες εκτός από ζελατίνη
                                       
                                       
                                          Προσελκυστικό, μόνο σε επιτρεπόμενες εφαρμογές σε συνδυασμό με άλλα κατάλληλα προϊόντα του παρόντος καταλόγου
                                       
                                    
                                          Α
                                       
                                       
                                          Λεκιθίνη
                                       
                                       
                                          Μυκητοκτόνο
                                       
                                    
                                          B
                                       
                                       
                                          Φυτικά έλαια
                                       
                                       
                                          Εντομοκτόνο, ακαρεοκτόνο, μυκητοκτόνο, βακτηριοκτόνο και αναστολέας της βλάστησης
                                          Προϊόντα που προσδιορίζονται στο παράρτημα του εκτελεστικού κανονισμού (ΕΕ) αριθ. 540/2011 της Επιτροπής (4)
                                          
                                       
                                    
                                          Α
                                       
                                       
                                          Πυρεθρίνες που εκχυλίζονται από το Chrysanthemum cinerariaefolium
                                          
                                       
                                       
                                          Εντομοκτόνο
                                       
                                    
                                          Α
                                       
                                       
                                          Κασία (κάσια) που εκχυλίζεται από το Quassia amara
                                          
                                       
                                       
                                          Εντομοκτόνο, απωθητικό
                                       
                                    2.   Μικροοργανισμοί που χρησιμοποιούνται για τη βιολογική καταπολέμηση επιβλαβών οργανισμών και ασθενειών
                              
                              
                                          Έγκριση
                                       
                                       
                                          Ονομασία
                                       
                                       
                                          Περιγραφή, απαιτήσεις σύνθεσης, όροι χρήσης
                                       
                                    
                                          Α
                                       
                                       
                                          Μικροοργανισμοί
                                       
                                       
                                          Προϊόντα που προσδιορίζονται στο παράρτημα του εκτελεστικού κανονισμού (ΕΕ) αριθ. 540/2011 και δεν προέρχονται από γενετικώς τροποποιημένους οργανισμούς (ΓΤΟ)»
                                       
                                    
                        
                              β)
                           
                           
                              Το τμήμα 4 αντικαθίσταται από το ακόλουθο κείμενο:
                              «4.   Ουσίες που πρέπει να χρησιμοποιούνται σε παγίδες και/ή διανεμητές
                              
                              
                                          Έγκριση
                                       
                                       
                                          Ονομασία
                                       
                                       
                                          Περιγραφή, απαιτήσεις σύνθεσης, όροι χρήσης
                                       
                                    
                                          Α
                                       
                                       
                                          Φερομόνες
                                       
                                       
                                          Προσελκυστικό, διαταράκτης της σεξουαλικής συμπεριφοράς, μόνο σε παγίδες και διανεμητές
                                          Προϊόντα που προσδιορίζονται στο παράρτημα του εκτελεστικού κανονισμού (ΕΕ) αριθ. 540/2011 της Επιτροπής (αριθ. 255, 258 και 259)
                                       
                                    
                                          Α
                                       
                                       
                                          Πυρεθροειδή (μόνο δ-μεθρίνη και λ-κυαλοθρίνη)
                                       
                                       
                                          Εντομοκτόνο, μόνο σε παγίδες με συγκεριμένα προσελκυστικά· μόνο κατά των Batrocera olea και Ceratitis capitata Wied.»
                                       
                                    
                        
                              γ)
                           
                           
                              Τα τμήματα 6 και 7 αντικαθίστανται από το ακόλουθο κείμενο:
                              «6.   Άλλες ουσίες παραδοσιακής χρήσης στη βιολογική γεωργία
                              
                              
                                          Έγκριση
                                       
                                       
                                          Ονομασία
                                       
                                       
                                          Περιγραφή, απαιτήσεις σύνθεσης, όροι χρήσης
                                       
                                    
                                          B
                                       
                                       
                                          Ενώσεις χαλκού: υδροξείδιο του χαλκού, οξυχλωριούχος χαλκός, οξείδιο του χαλκού, βορδιγάλειος πολτός και βασικός θειικός χαλκός
                                       
                                       
                                          Χρήση μόνο ως βακτηριοκτόνο και μυκητοκτόνο μέχρι 6 χιλιόγραμμα χαλκού ανά εκτάριο ετησίως
                                          Για τις πολυετείς καλλιέργειες, τα κράτη μέλη μπορούν, κατά παρέκκλιση του πρώτου εδαφίου, να επιτρέπουν υπέρβαση του ορίου των 6 χιλιογράμμων χαλκού σε ένα δεδομένο έτος, υπό τον όρο ότι η πραγματικά χρησιμοποιούμενη συνολική ποσότητα σε περίοδο 5 ετών, η οποία αποτελείται από αυτό το έτος και τα προηγούμενα τέσσερα έτη, δεν υπερβαίνει τα 6 χιλιόγραμμα.
                                          Θα πρέπει να λαμβάνονται μέτρα περιορισμού των κινδύνων για την προστασία των υδάτων και των μη στοχευόμενων οργανισμών, όπως η δημιουργία ζωνών ανάσχεσης.
                                          Προϊόντα που προσδιορίζονται στο παράρτημα του εκτελεστικού κανονισμού (ΕΕ) αριθ. 540/2011 (αριθμός 277)
                                       
                                    
                                          Α
                                       
                                       
                                          Αιθυλένιο
                                       
                                       
                                          Ωρίμαση (αποπρασινισμός) μπανανών, ακτινιδίων και κάκι· ωρίμαση εσπεριδοειδών μόνο ως τμήμα στρατηγικής για την πρόληψη των ζημιών από τη μύγα των φρούτων στα εσπεριδοειδή· ανθική επαγωγή του ανανά· αναστολή της βλάστησης γεωμήλων και κρεμμυδιών
                                          Επιτρέπεται να εγκρίνεται η χρήση του ως ρυθμιστή της ανάπτυξης φυτών μόνο σε εσωτερικούς χώρους. Οι εγκρίσεις περιορίζονται μόνο σε επαγγελματίες χρήστες.
                                       
                                    
                                          Α
                                       
                                       
                                          Άλατα λιπαρών οξέων με κάλιο (μαλακό σαπούνι)
                                       
                                       
                                          Εντομοκτόνο
                                       
                                    
                                          Α
                                       
                                       
                                          Θειική άσβεστος (πολυθειούχο ασβέστιο)
                                       
                                       
                                          Μυκητοκτόνο
                                       
                                    
                                          Α
                                       
                                       
                                          Παραφινέλαιο
                                       
                                       
                                          Εντομοκτόνο, ακαρεοκτόνο
                                          Προϊόντα που προσδιορίζονται στο παράρτημα του εκτελεστικού κανονισμού (ΕΕ) αριθ. 540/2011 (αριθμοί 294 και 295)
                                       
                                    
                                          Α
                                       
                                       
                                          Χαλαζιακή άμμος
                                       
                                       
                                          Απωθητικό
                                       
                                    
                                          Α
                                       
                                       
                                          Θείο
                                       
                                       
                                          Μυκητοκτόνο, ακαρεοκτόνο
                                       
                                    
                                          B
                                       
                                       
                                          Απωθητικά (λόγω οσμής) ζωικής ή φυτικής προέλευσης/λίπος προβάτου
                                       
                                       
                                          Απωθητικό
                                          Μόνο για μη βρώσιμα μέρη του καλλιεργούμενου φυτού και εφόσον οι φυτικές ύλες του δεν δίδονται ως τροφή σε αιγοπρόβατα
                                          Προϊόντα που προσδιορίζονται στο παράρτημα του εκτελεστικού κανονισμού (ΕΕ) αριθ. 540/2011 (αριθμός 249)
                                       
                                    7.   Άλλες ουσίες
                              
                              
                                          Έγκριση
                                       
                                       
                                          Ονομασία
                                       
                                       
                                          Περιγραφή, απαιτήσεις σύνθεσης, όροι χρήσης
                                       
                                    
                                          B
                                       
                                       
                                          Πυριτικό αργίλιο (καολίνης)
                                       
                                       
                                          Απωθητικό
                                       
                                    
                                          Α
                                       
                                       
                                          Υδροξείδιο του ασβεστίου
                                       
                                       
                                          Μυκητοκτόνο, μόνο σε οπωροφόρα δένδρα και στα φυτώρια αυτών, για τον έλεγχο του Nectria galligena
                                          
                                       
                                    
                                          B
                                       
                                       
                                          Λαμιναρίνη
                                       
                                       
                                          Ενεργοποιητής των μηχανισμών αυτοάμυνας των καλλιεργούμενων φυτών
                                          Τα φαιοφύκη είτε καλλιεργούνται με βιολογική μέθοδο σύμφωνα με το άρθρο 6δ είτε συγκομίζονται κατά τρόπο βιώσιμο σύμφωνα με το άρθρο 6γ
                                       
                                    
                                          B
                                       
                                       
                                          Όξινο ανθρακικό κάλιο (επίσης γνωστό ως διττανθρακικό κάλιο)
                                       
                                       
                                          Μυκητοκτόνο και εντομοκτόνο»
                                       
                                    
                        
            
                  3.
               
               
                  Στο παράρτημα V, το τμήμα 1 αντικαθίσταται από το ακόλουθο κείμενο:
                  «1.   ΠΡΩΤΕΣ ΥΛΕΣ ΖΩΟΤΡΟΦΩΝ ΟΡΥΚΤΗΣ ΠΡΟΕΛΕΥΣΗΣ
                  
                              Α
                           
                           
                              Ασβεστούχα θαλάσσια οστρακοειδή
                           
                           
                               
                           
                        
                              Α
                           
                           
                              Ασβεστούχα θαλάσσια φύκη (maerl)
                           
                           
                               
                           
                        
                              Α
                           
                           
                              Lithotamn
                           
                           
                               
                           
                        
                              Α
                           
                           
                              Γλυκονικό ασβέστιο
                           
                           
                               
                           
                        
                              Α
                           
                           
                              Ανθρακικό ασβέστιο
                           
                           
                               
                           
                        
                              Α
                           
                           
                              Αποφθοριωμένο δισόξινο φωσφορικό ασβέστιο
                           
                           
                               
                           
                        
                              Α
                           
                           
                              Αποφθοριωμένο όξινο φωσφορικό ασβέστιο
                           
                           
                               
                           
                        
                              Α
                           
                           
                              Οξείδιο του μαγνησίου (άνυδρη μαγνησία)
                           
                           
                               
                           
                        
                              Α
                           
                           
                              Θειικό μαγνήσιο
                           
                           
                               
                           
                        
                              Α
                           
                           
                              Χλωριούχο μαγνήσιο
                           
                           
                               
                           
                        
                              Α
                           
                           
                              Ανθρακικό μαγνήσιο
                           
                           
                               
                           
                        
                              Α
                           
                           
                              Φωσφορικό άλας ασβεστίου-μαγνησίου
                           
                           
                               
                           
                        
                              Α
                           
                           
                              Φωσφορικό μαγνήσιο
                           
                           
                               
                           
                        
                              Α
                           
                           
                              Δισόξινο φωσφορικό νάτριο
                           
                           
                               
                           
                        
                              Α
                           
                           
                              Φωσφορικό άλας ασβεστίου-νατρίου
                           
                           
                               
                           
                        
                              Α
                           
                           
                              Χλωριούχο νάτριο
                           
                           
                               
                           
                        
                              Α
                           
                           
                              Όξινο ανθρακικό νάτριο
                           
                           
                               
                           
                        
                              Α
                           
                           
                              Ανθρακικό νάτριο
                           
                           
                               
                           
                        
                              Α
                           
                           
                              Θειικό νάτριο
                           
                           
                               
                           
                        
                              Α
                           
                           
                              Χλωριούχο κάλιο»
                           
                           
                               
                           
                        
            
                  4.
               
               
                  Στο παράρτημα VI τμήμα 1 στοιχείο δ) «Συνδετικοί, αντισυσσωματωτικοί και πηκτικοί παράγοντες», η καταχώριση σχετικά με τον κλινοπτιλόλιθο αντικαθίσταται από το ακόλουθο κείμενο:
                  
                              Έγκριση
                           
                           
                              Αναγνωριστικός κωδικός
                           
                           
                              Ουσία
                           
                           
                              Περιγραφή, όροι χρήσης
                           
                        
                              «B
                           
                           
                              1
                           
                           
                              1g568
                           
                           
                              Κλινοπτιλόλιθος ιζηματογενούς προέλευσης [όλα τα είδη]»
                           
                           
                               
                           
                        
            
         (1)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (ΕΕ L 300 της 14.11.2009, σ. 1).
      
         (2)  Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (ΕΕ L 54 της 26.2.2011, σ. 1).».
      
         (3)  Κανονισμός (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και βιώσιμη εκμετάλλευση των αλιευτικών πόρων στο πλαίσιο της κοινής αλιευτικής πολιτικής (ΕΕ L 358 της 31.12.2012, σ. 59).».
      
         (4)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).